Şaristanê Qamişloyî de verê Merkezê Komîserîya Karanê Multecîyan ê Neteweyanê Yewbîyayeyan de PYD, Partîya Komunîste ya Şorişgêre û TEV-DEMî bi wesîleya 1ê Êlule Roja Haştîye ya Dinya eşkerayîyêka hempare daye.
Eşkerayîye de ame vîrvistene ke şerê Sûrîye 11 serrî xo pey de verdayî la hema zî krîzî dewam kenê. Eşkerayîye de ame vatene ke şar, rêxistin û dezgehê Rojawanî tim hetê QSDyî de yê. Peynîya eşkerayîye de veng ame dayene ke wa îşxal û şer biqedo, komelo demokratîk binê fikranê Rayberê Şarê Kurdî Abdullah Ocalanî de bêro ronayene.
